《禁林讌会之什》
宋代·潘慎修

红药深严肃广筵，嘉招仍许厕群仙。
忽窥宸翰云龙动，乍揭天辞日月悬。
散作楷模争宝惜，永刊金石共流传。
况当枚马从容地，仍集班扬侍从贤。
敢窃休明为盛观，愿陈风咏播熏弦。
不辞胜引承欢醉，长洽升平亿万年。

作者简介：（937—1005）兴化军莆田人，字成德，一作德成。以父任入仕南唐至起居舍人。入宋，授太子右赞善大夫，累进知直秘阁。真宗朝同修起居注，擢右谏议大夫、翰林侍读学士。善弈棋，太宗屡召对弈，因进所著《棋说》。博涉文史，多读道书，善清谈，士大夫推其素尚。